Hietasen höyrysaha

Hietasen höyrysaha oli Kotkassa Hietasen saarella toiminut höyrysaha. Sahan rakensi 1874 toiminimi Paul Wahl ja K:i. Se siirtyi 1909 oston kautta osakeyhtiölle AB W. Gutzeit & C:o. Vuotuinen tuotanto oli vuonna 1909 noin 1,5 miljoonaa markkaa eli noin 8 000 standerttia sahattua puutavaraa. Työntekijöitä oli 250 (perheineen noin 700 henkeä), joilla oli maksuton asunto yhtiön rakennuksissa ja vapaat puut. Sairaskassakin oli.Hietasen höyrysaha, Tietosanakirja osa 3, palsta 445–446, Tietosanakirja Osakeyhtiö 1911

Wahlin kauppahuone muutettiin osakeyhtiöksi, mutta pian omistajasuvun keskinäiset riidat johtivat siihen, että yhtiön toiminta päättyi. Etelä-Suomen sahat siirtyivät W. Gutzeit & Co:lle.

 Lähteet 

Luokka:Suomen sahateollisuus
Luokka:Kotkalaiset yritykset